PRYDAU YSGOLION CYNRADD

POLISI TALU YMLAEN LLAW AM BRYDAU YSGOL

**Dysgu Gydol Oes**

Rhagfyr 2017

1. **Cyflwyniad**

Polisi yw hwn ar gyfer amlygu’r angen i rieni dalu ymlaen llaw am brydau ysgol yn eu hysgolion cynradd. Mewn blynyddoedd blaenorol, mae’r Awdurdod Lleol wedi gorfod cwmpasu dyledion agregedig o ddegau o filoedd o bunnau.

**2.0 I bwy mae’r Polisi hwn yn gymwys?**

Mae’r polisi hwn yn gymwys i bob disgybl nad yw’n gymwys ar gyfer prydau ysgol di-dâl ac nad yw’n dod â chinio pecyn i’r ysgol.

1. **Cyffredinol**

O’r 1af Ionawr 2018, bydd Cyngor Sir Ynys Môn yn mabwysiadu polisi “taliad ymlaen llaw” clir “am brydau ysgol”. Mae hyn yn perthnasu â thalu am brydau ysgol a’u darparu .

Mae hyn yn bod er mwyn sicrhau bod, heblaw lle mae hawl i brydau ysgol di-dâl, rhieni neu ofalwyr yn talu ymlaen llaw am brydau plant.

Ni ddarperir pryd ysgol i ddisgyblion oni thelir amdano ymlaen llaw.

Os bydd rhiant neu ofalwr yn ddilys yn anghofio talu ymlaen llaw, gall yr ysgol roi lwfans dyled o ddeg pryd.

Os, wedi’r lwfans o ddeg pryd, y bydd y rhiant neu’r gofalwr yn parhau i anfon eu plentyn i’r ysgol heb naill ai daliad neu ginio pecyn, gall yr Ysgol ystyried yr angen i gyfeirio’r mater hwn i adran y gwasanaethau cymdeithasol fel mater o les plant.

Bydd y Ddyled o 10 pryd yn cael ei drosglwyddo i’r Awdurdod a fydd yn ceisio adfer hyn.

1. **Proses**
2. Mae pob ysgol i sicrhau y darperir y Llythyr Polisi ar gyfer prydau ysgol i bob rhiant. \*(Atodiad A)
3. Bydd yr ysgol yn cysylltu â’r rhiant / gofalwr os bydd plentyn yn mynychu’r ysgol ac nad oes ganddo ginio pecyn nac unrhyw fodd o dalu am y pryd ysgol.
4. Os na fydd unrhyw dâl wedi ei dderbyn a bod y ddyled yn gost 5 pryd bydd yr ysgol yn cyhoeddi Llythyr PY18 i’r rhieni / Gofalwr \*(Atodiad B)
5. Os na fydd taliad wedi ei wneud erbyn amser cinio y diwrnod ysgol dilynol bydd yr ysgol yn cysylltu â’r rhiant / gofalwr i drafod hyn.
6. Os na fydd unrhyw daliad wedi ei wneud a bod y ddyled wedi cynyddu’n awr i 10 pryd bydd yr ysgol yn cyhoeddi Llythyr PY19 i’r rhiant, \*(Atodiad C)
7. Os wedi’r llythyr hwn y bydd y rhiant yn parhau i anfon plentyn i’r ysgol heb daliad na chinio pecyn gellir rhoi gwybod i adran y gwasanaethau cymdeithasol.
8. Dim ond un ddyled  o 10 pryd y disgybl   y gellir eu trosglwyddo  i’r awdurdod mewn blwyddyn addysgol, os na ddilynwyd y camau   yn atodiad E, a bydd unrhyw ddyled bellach  ar gyfer pob disgybl yn cael ei thalu  gan yr ysgol  allan o Gyllideb Ddirprwyedig yr ysgol  os na fydd y camau  wedi eu dilyn  a’u tystiolaethu.
9. Mae’r Ysgol i gwblhau ffurflen PY21 \*(gweler atodiad D) wrth ofyn am drosglwyddo’r ddyled. Mae’r ysgol hefyd i gwblhau’r ddogfen sy’n dwyn y teitl “Rhestr wirio ar gyfer dyled prydau ysgol \*(Gweler atodiad E) i sicrhau bod pob cam a blwch sylwadau wedi eu llenwi i mewn cyn cwblhau’r ffurflen PY21.
10. **Hawl i Brydau Ysgol Di-dâl**

Ni all y Pennaeth ond caniatáu i ddisgyblion gael prydau ysgol di-dâl unwaith y bo’r adran Budd-daliadau wedi cadarnhau hawl a bod y ffurflenni cais priodol wedi eu cwblhau gan y rhiant neu’r gwarchodwr cysylltiedig.

Mae hawl i brydau ysgol di-dâl yn gymwys drwy i’r rhiant / Gwarchodwr fod yn derbyn un o’r budd-daliadau a ganlyn:

1. Cynhaliaeth incwm.
2. Lwfans chwilio am waith incwm-seiliedig.
3. Cefnogaeth o dan ran VI o Ddeddf Mewnfudo a Lloches 1999.
4. Cyflogaeth incwm-berthynol a lwfans cynhaliaeth.
5. Credyd treth plant a chaniatáu nad oes ganddynt hawl i gredyd treth weithio ac nad yw eu hincwm blynyddol yn fwy na £16,190. (Mae Cyllid y Wlad EM yn gyfrifol am asesu lefel incwm blynyddol).
6. Elfen a warentir o gredyd pensiwn y wladwriaeth.
7. Credyd treth weithio ‘Rhedeg ymlaen’, y taliad y gall rhywun ei dderbyn am bedair wythnos bellach wedi iddynt beidio â bod yn gymwys ar gyfer credyd treth weithio.
8. Credyd Cyffredinol.

Os bydd rhiant/Gofalwr yn credu y gall eu plant fod yn gymwys ar gyfer hawl i brydau ysgol di-dâl, cysylltwch ag adran Budd-daliadau Cyngor Sir Ynys Môn am fwy o fanylion ar 01248 750057. Mae’r lwfans hwn yn hawl statudol ac mae’n bwysig eich bod yn ei ddefnyddio.

Er mwyn sicrhau bod yr Awdurdod yn cefnogi teuluoedd mewn adegau o galedi ac ansicrwydd bydd hawl PYD yn cael ei ôl-ddyddio i gyfnod a bennir gan yr Adran Cyllid a budd-daliadau ac ni eir ar ôl mwyach unrhyw ddyledion am Brydau a ddarparir yn y ffrâm amser hwn.

I rieni / gwarchodwyr sy’n derbyn Budd-dâl Tai neu Leihad yn Nhreth y Cyngor, rhoddir gwybod i’r adran Budd-daliadau lle nad yw rhiant / gwarcheidwad mwyach yn derbyn y budd-daliadau uchod. Bydd hyn yn arwain at derfynu Prydau Ysgol Di-dâl . I rieni/gwarchodwyr nad ydynt yn derbyn Budd-dal Tai/ Lleihad yn Nhreth y Cyngor, bydd cymhwyster yn cael ei wirio ddwywaith y flwyddyn ar 1af  Tachwedd ac ar 1af Mai. Bydd unrhyw deulu yr ystyrir nad oes ganddynt hawl ond sy’n derbyn PYD ar y dyddiadau hyn yn cael eu hysbysu drwy lythyr a rhoddir iddynt 1 wythnos o rybudd i wneud trefniadau eraill h.y. i ddarparu cinio pecyn i’w plant neu sicrhau y derbynnir taliad ymlaen llaw am brydau pellach.

1. **Dyled Bresennol**

Mae ysgolion i gefnogi rhieni sydd ganddynt ar hyn o bryd swm mawr o ddyled o dros 10 pryd drwy ddarparu opsiwn i ad-dalu’r ddyled dros gyfnod cytunedig o amser, tra sicrheir na chreir unrhyw ddyled bellach.